[{"text_idx": "#000002", "text": "La 13an de oktobro okazis la tria lingva festivalo en la Siberia urbo Novosibirsko! La ideo de Dennis Keefe disvastig\u0302as tra la mondo kaj trovas subtenon de multaj junuloj. Ili aktive vizitas festivalojn, prezentas siajn naciajn lingvojn kaj demonstras siajn talentojn."}, {"text_idx": "#000003", "text": "La etoso de la festivalo estis tre amika kaj gaja. Dum la tago okazis 44 diversaj prelegoj, estis prezentitaj 26 lingvoj. La turkan lingvon prezentis tre interesa 14-jara rusa knabo, kiu dum tri jaroj log\u0302is en Turkio. La portugalan lingvon prezentis internacia paro: ruso-brazilanino. Estis prelego pri la kec\u0302ua lingvo. La venintoj g\u0302uis ludojn kaj dancojn dum pau\u0306zoj inter prelegoj."}, {"text_idx": "#000004", "text": "Esperanto estis prezentita trifoje de membroj de Novosibirska Esperanto-klubo. Entute pli ol kvindek homoj, venintaj al la prelegoj pri Esperanto, konatig\u0302is kun la internacia lingvo. La tuta kvanto da partoprenantoj estis 350 homoj, kaj neniu foriris g\u0302is la vespero. Dum la fermo de la festivalo sonis kanto pri Esperanto \u2013 kantis kaj gitarludis mia filino Daria Arbekova."}, {"text_idx": "#000005", "text": "Mi vere g\u0302ojas esti organizanto de la urb-nivela arang\u0302o, dum kiu Esperanto vekas intereson."}]